
AMCAN(ION)
· Sefydlu’r safonau proffesiynol angenrheidiol sy'n ofynnol wrth weithio fel eiriolydd.
· Datblygu dealltwriaeth feirniadol o’r modd y mae deddfwriaeth gyfredol yn sefydlu fframwaith o fesurau a luniwyd i gynnal ffiniau proffesiynol, arferion proffesiynol a darparu gwasanaethau eiriolaeth effeithiol. 

DEILLIANNAU DYSGU

Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i:
· Werthuso’n feirniadol y safonau proffesiynol sy’n gysylltiedig â gweithio fel eiriolwr proffesiynol o fewn sefydliad darparu gwasanaeth cyfredol. 
· Gwerthuso’n feirniadol sut mae deddfwriaeth gyfredol yn bodloni’r angen am broffesiynoldeb wrth ddarparu gwasanaeth. Darganfod sut mae ffiniau proffesiynol wedi’u llunio i ddiogelu’r eiriolwr a’r defnyddiwr  gwasanaeth.
· Datblygu dealltwriaeth feirniadol o’r modd y mae rôl eiriolwyr ffurfiol yn cael ei reoli gan safonau proffesiynol a lle mae gwrthdaro yn gallu digwydd o fewn amrywiol fodelau gofal. 

CYNNWYS DANGOSOL
· Archwiliad beirniadol o safonau proffesiynol cyfredol a datblygol o fewn darpariaeth y gwasanaeth eiriolaeth yng Nghymru a’r Deyrnas Unedig.
· Adnabod amrywiol fodelau gofal a’r modd y gallai’r safbwynt ontolegol effeithio ar ddarparu gwasanaeth, gwneud penderfyniadau a’r lefelau galluedd a brofir gan ddefnyddwyr gwasanaeth/cleientiaid/cleifion. 
· Dealltwriaeth o’r modd y mae amrywiol safbwyntiau damcaniaethol yn sail i’r gwahaniaethau mewn gwasanaethau, eu darpariaeth a’r gwasanaeth a brofir gan ddefnyddwyr/cleientiaid/cleifion.  
· Gwerthusiad o’r modd y mae eiriolwyr yn defnyddio systemau i gynnal ffiniau proffesiynol a chynnal perthnasau iach, cynhyrchiol a phriodol â chleientiaid wrth feithrin ymddiriedaeth, empathi a dealltwriaeth o anghenion cleientiaid. 


STRATEGAETH DYSGU AC ADDYSGU
E.e. Bydd darlithoedd yn cyflwyno’r myfyrwyr i’r cysyniadau, yr egwyddorion a’r arferion. Bydd tiwtorialau a seminarau’n cyflwyno enghreifftiau ymarferol, a ddefnyddir i gefnogi cymhwyso, trafod a gwerthuso’n feirniadol y technegau a ddysgwyd. Yn ogystal, defnyddir astudiaethau achos i ddatblygu dealltwriaeth o’r technegau a’u cymhwyso. 
Dyrennir yr addysgu fel a ganlyn i gyflwyno’r modwl: 
	Math o weithgaredd
	Oriau
	Canran

	Dysgu ar yr amserlen
	30
	15%

	Dysgu annibynnol
	170
	85%

	Dysgu drwy leoliadau
	0
	0%

	CYFANSWM
	200
	100%



ASESU

Elfen Asesu 1 - 70% 
Traethawd (3000 o eiriau)
Enghraifft:
Gwerthuswch yn feirniadol sut mae eiriolaeth broffesiynol yn defnyddio amrywiol reolau a rheoliadau er mwyn cynnal safonau proffesiynol.
Elfen Asesu 2 - 30% 
Seminar (10 munud) 
Enghraifft:
Cyflwynwch becyn cymorth a all gynorthwyo eiriolwr newydd yn ei rôl fel eiriolwr proffesiynol. 
Crynodeb o’r Asesiad
	Math o weithgaredd
	Canran

	Arholiad ysgrifenedig
	0

	Gwaith cwrs
	70%

	Ymarferol
	30%

	CYFANSWM
	100%



ADDYSG AR GYFER DATBLYGU CYNALIADWY (ADC)

	Ydy'r modwl yn cyfrannu at ADC?
	Ydy 


	
	

	Sgiliau Llythrennedd Cynaliadwyedd  
· gallu datrys neu leddfu problemau o fywyd go iawn drwy ddefnyddio dulliau cyfannol yn ogystal â rhai lleihaol, fel sy’n briodol i’r mater; 
· gallu meddwl yn greadigol, yn gyfannol ac yn systematig a gwneud dyfarniadau allweddol ynghylch materion; 
· gallu datblygu lefel uchel o hunan-adfyfyrio ar lefel bersonol a phroffesiynol; 
· gallu cymhwyso damcaniaeth i arfer ac i’r gwrthwyneb 

